stanford-oval/wikipedia huggingface dataset:
יוסי גינסברג
הערות שוליים

1 2  מ. משב, לנגוע במוות ? למה?, מעריב, 13 בספטמבר 1985
1 2  דורון ענבל, הגרינגו הישראלי כאינדיאנה ג'ונס, מעריב, 30 במרץ 1990
1 2 3  לאה ענבל, המציל, כותרת ראשית, 27 בנובמבר 1985
1 2  עמרי מילמן, יוסי גינסברג: "ככל שחולמים בתמימות גדולה כך מצליחים יותר", באתר כלכליסט, 18 ביולי 2018
↑  רב מכר - ספרים, חדשות, 28 באוגוסט 1985
↑  גיא שרמן, "בחזרה מטואיצ'י", גרסת המסך הגדול: "טיול בפארק לעומת המציאות", באתר ynet, 16 במרץ 2018
↑  אורית מרלין-רוזנצוייג, הישראלית מאחורי בחזרה מטואיצ'י': "נלחמתי להוציא את הסרט", באתר Xnet‏, 18 באפריל 2018
↑  נסלי ברדה, ‏"שום דבר לא דומה לתחושה של ללכת לאיבוד בג'ונגל", באתר ‏מאקו‏, 8 ביוני 2017
↑  תערוכות והרצאות, חדשות, 12 באוגוסט 1988
1 2 3 4  חן שליטא, ‏גבר הולך לאיגוד, באתר גלובס, 4 בספטמבר 2008
↑  באיצטלה של תיאטרון, מעריב, 30 במרץ 1990
↑  מאיה לוין, הג'ונגל מת מצחוק, באתר הארץ, 23 בספטמבר 2008
↑  אייל טואג,שרית מנחם כרמי,תצלום:, מתכון להצלחה | יוסי גינסברג הבעלים של גלריית Collecteco, באתר הארץ, 5 באוגוסט 2010
ספיר פרץ, ‏קצת אחרת, באתר גלובס, 30 באוגוסט 2010
↑  גליה גוטמן, ‏בחזרה ל"בחזרה לטואיצ'י", באתר גלובס, 1 בספטמבר 2016
| --- | --- |
בקרת זהויות :  NLI: 987007261608405171  PLWABN: 9810554636305606  GND: 113810148  ISNI: 0000 0000 6514 1884  LCCN: n92036832  NKC: xx0089933  NLK: KAC200706983  VIAF: 49912066   WorldCat (עם VIAF): 49912066
יומו של הדוקטור

| --- | --- |

הפוסטר הרשמי של הספיישל
 בימוי:  ניק הוראן
 הופק בידי:  מרקוס וילסון, סטיבן מופאט, פיית' פנהייל
 תסריט:  סטיבן מופאט
 שחקנים ראשיים:  מאט סמית', דייוויד טננט, ג'נה קולמן, בילי פייפר, ג'ון הרט
 מדבבים:  Nicholas Briggs 
 מוזיקה:  מאריי גולד
 מדינה:  אנגליה, ויילס
 הקרנת בכורה:  23 בנובמבר 2013
 משך הקרנה:  76 דקות
 שפת הסרט:  אנגלית
 סוגה:  ספרות ספקולטיבית, מדע בדיוני 
 הכנסות באתר מוג'ו:   drwhoday
 סרט קודם:  שמו של הדוקטור 
 סרט הבא:  זמנו של הדוקטור 
 דף הסרט ב־IMDb
 
יומו של הדוקטור (באנגלית: The Day of the Doctor) הוא פרק ספיישל בסדרת המדע הבדיוני הבריטית דוקטור הו שציין את יום היובל לסדרה. הספיישל נכתב על ידי סטיבן מופאט, שגם פעל כמפיק הסרט לצד פיית' פנהייל, ובוים על ידי ניק הוראן (Hurran). הספיישל תואר על ידי מפיק הסדרה מרקוס וילסון כ"מכתב אהבה למעריצים" ועל ידי מנהל השידורים של הערוץ BBC One כ"אירוע דרמטי". הספיישל שודר ב-23 בנובמבר 2013 בדו-מימד ובתלת־ממד. במקביל שודר הסרט גם בבתי קולנוע בבריטניה ובמספר מדינות ברחבי העולם.
דייוויד טננט ובילי פייפר, שכיכבו בעבר בדוקטור הו בתפקידי הדוקטור העשירי ובת לווייתו רוז טיילר הופיעו בספיישל. השחקן ג'ון הרט כיכב גם הוא בסרט כהתגלמות "נשכחת" של הדוקטור, בין הדוקטור השמיני והתשיעי. הרט הוצג בסוף העונה השביעית של הסדרה בפרק "שמו של הדוקטור". ג'ואנה פייג' הופיעה גם היא בסרט, בתור המלכה אליזבת' הראשונה, שנראתה בסדרה לפני כן. ג'מה רדגרייב חזרה לסדרה בתפקיד קייט סטיוארט, ביתו של האלוף אלאסטיר גורדון לת'ברידג'-סטיוארט, מבין הדמויות הראשיות בסדרה המקורית ומקים כוח המשימה UNIT, שאיתו הדוקטור היה מעורב עוד מאז. הספיישל הציג את חזרתם של הזייגונים, שהופיעו בעבר רק בעלילה "אימת הזייגונים" (1975), ואת חזרתם של הדאלקים.
צוות

מאט סמית' בתפקיד הדוקטור האחד-עשר.
ג'נה קולמן בתפקיד קלרה אוסוולד, המלווה של הדוקטור.
דייוויד טננט בתפקיד הדוקטור העשירי.
בילי פייפר בתפקיד 'הרגע'\'הזאב הרע' - פצצה בעלת התבונה שיוצרת לה התגלמות אנושית בדמות רוז טיילר (שאותה הדוקטור יפגוש זמן קצר אחרי כן ותהפוך להיות המלווה שלו) ובאמצעותה הדוקטור השמיד את גאליפריי.
ג'ון הרט בתפקיד התגלמות של הדוקטור עליה הוא שכח, שמכונה 'העריק'/'דוקטור המלחמה'. הוא התגלמות של הדוקטור בין הדוקטור השמיני לתשיעי שלא נחשב בספירה של הדוקטורים כי הוא מנסה להדחיק אותו בגלל שהוא הדוקטור שהשמיד את גאליפריי.
ג'ואנה פייג' בתפקיד המלכה אליזבת' הראשונה, ובתפקיד כפילת הזייגון שלה.
ג'מה רדגרייב בתפקיד קייט סטיוארט, ראש מחלקת המחקר המדעי בארגון ׁׁ(UNIT - Unified Intelligence Taskforce - כוח המשימה המודיעיני המאוחד), ובתפקיד כפילת הזייגון שלה.
אינגריד אוליבר בתפקיד אוסגוד (Osgood), מדענית ב-UNIT והעוזרת של קייט. ובתפקיד כפילת הזייגון שלה.
ניקולס בריגס שב בתפקיד קולם של הדאלקים.
קן בונס בתפקיד הגנרל.
אורלנדו ג'יימס בתפקיד לורד בנת'אם.
טום בייקר בתפקיד אורח, בתור אוצר המוזאון.
הפקה

הפרק נכתב על ידי סטיבן מופאט, הכותב הראשי של הסדרה דאז ובוים על ידי ניק הוראן (שביים לפני כן את הפרקים "הילדה שחיכתה", "תסביך אלוהים", "מוסד הדאלקים" ו-"המלאכים כובשים את מנהטן"). הספיישל צולם והופק בתלת מימד, אך נועד גם לשידור בדו-מימד (כי ה-BBC ידעו שזו הדרך שרוב הצופים ייצפו בספיישל).
כריסטופר אקלסטון דן עם מופאט בתוכניות לחזור לספיישל החמישים, לתפקיד הדוקטור התשיעי, אך בסופו של דבר סירב. סילבסטר מקוי, ששיחק את הדוקטור השביעי, טען שלא נוצר קשר עם אף אחד מהשחקנים הקלאסיים בנוגע לספיישל. קולין בייקר (הדוקטור השישי) אישר זאת בזמן שרואיין בטלוויזיה האוסטרלית לצד מקוי ופול מקגאן (הדוקטור השמיני). אף על פי כן, מקגאן ציין לאחר מכן שייתכן שהוא בכל זאת יופיע בספיישל. פיטר דייוויסון (הדוקטור החמישי), לעומת זאת, דיווח שיש בבעלותו עותק של התסריט, ששמו רשום עליו. הרדיו טיימס דיווחו על שמועות שדוקטורים מהתקופה הקלאסית יופיעו בספיישל, בציטוט ממקורות לא ידועים. פרימה אג'ימן וג'ון בארומן, ששיחקו את המלווה של הדוקטור העשירי מרת'ה ג'ונס והמלווה של הדוקטור התשיעי ג'ק הארקנס, בהתאמה, הצהירו שניהם שלא ישתתפו בספיישל החמישים, אך עשויים לחזור לתוכנית בשלב מסוימת. בארומן הצהיר שהוא ישמח להשתתף, אך שיער שהמפיקים רצו לנסות דברים שונים. ג'ון סים, ששיחק את התגלמותו האחרונה של המאסטר, הצהיר שהוא לא הוזמן לקחת חלק בספיישל.
The Mill, חברת האפקטים הוויזואלים והפוסט-פרודקשן שהייתה אחראית על כמעט כל האפקטים הוויזואלים בדוקטור הו מאז 2005, סגרה את מחלקת האפקטים לטלוויזיה במרץ 2013, ובעקבות כך צוות ההפקה של דוקטור הו כמעט נאלץ לשכור את שירותיה של חברה אחרת. אבל עובדי The Mill לשעבר, שעזבו את החברה עם סגירת מחלקת האפקטים לטלוויזיה (ורובם עבדו של על "דוקטור הו"), הקימו חברה חדשה, Milk Visual Effects, וכך ה-BBC יכלו להמשיך לעבוד עם צוות מוכר. מאוחר יותר, Milk גם עשו את האפקטים הוויזואלים לספיישל חג המולד 2013, "זמנו של הדוקטור" (שגם היה הפרק המלא האחרון של מאט סמית' בתור הדוקטור, וכלל את הסצנה הראשונה של פיטר קפלדי בתור הדוקטור השנים-עשר והנוכחי), והכריזו שהם ימשיכו לעבוד על האפקטים הוויזואלים של דוקטור הו בעונה 8.
הפקה > צילומים

הצילומים החלו ב-2 באפריל 2013 בנית' שבווילס. ב-9 באפריל 2013, סצנות לספיישל צולמו בכיכר טרפלגר, לונדון. ב-17 באפריל 2013, מאט סמית', ג'נה קולמן, בילי פייפר ודייוויד טננט צילמו סצנות בטירת צ'פסטו. ב-2 במאי 2013, צולמו בקארדיף סצנות שמתרחשות בסמטת טוטר ובית הספר "קואול היל" (Coal Hill), מקומות שהופיעו בעבר בפרק הראשון של הסדרה הישנה בשנת 1963 "ילדה לא ארצית", בפרק משנת 1985 "מתקפת הסייברמנים" ובפרק משנת 1988 "זכרם של הדאלקים". הצילומים לספיישל נגמרו ביום ראשון, ה-5 במאי 2013.
ספיישלים מקדימים

חוץ מיומו של הדוקטור היו עוד מספר שידורים נוספים לחגיגות היובל לסדרה:
ספיישלים מקדימים > לילו של הדוקטור

לילו של הדוקטור הוא מיני-פרק, המהווה פריקוול ליומו של הדוקטור. המיני-פרק הושק ב-14 בנובמבר 2013, כשבוע לפני "יומו של הדוקטור". פול מקגאן, שגילם בעבר את הדוקטור השמיני בסרט הטלוויזיה משנת 1996 ובמספר הרפתקאות אודיו, חזר בתפקיד הדוקטור. הספיישל מציג את הסיבה שבה הדוקטור השמיני התחדש לדוקטור המלחמה, ובנוסף הכניס את המלווים העיקריים של הדוקטור השמיני מתסכיתי האודיו נכון לאותו זמן לקאנון של הסדרה. המיני-פרק נכתב על ידי סטיבן מופאט.
ספיישלים מקדימים > הרפתקה בחלל ובזמן

הרפתקה בחלל ובזמן הוא סרט טלוויזיה של ה-BBC המספר על תחילת הסדרה ועל חייו של ויליאם הארטנל (בגילומו של דייוויד בראדלי) בתקופה שגילם את הדוקטור הראשון. הסרט מספר איך החלה הפקת הסדרה, על הקונספט המקורי של הסדרה (כולל ההתנגדות התחילית של סידני ניומן, יוצר הסדרה, להופעת "מפלצות עם עיני חרקים" כלשהן בסדרה עד הצלחתם של הדאלקים, והתעקשותו על שמירה על אמיתות מדעית לפחות בינונית, כדי להוסיף לתוכנית ערך חינוכי ולהקנות לצופים בה, בעיקר לילדים, ידע במדעים והיסטוריה), על הקשיים ביצירת סדרת מדע בדיוני בשנות השישים, ועל הזמן שעבר על הארטנל מהרגע שלוהק לתפקיד הדוקטור עד לרגע צילום הסצנה האחרונה שלו בתפקיד - ההתחדשות לדוקטור השני, פטריק טרוטון (שגולם בסרט על ידי ריס שירסמית'). הסרט נכתב על ידי מארק גאטיס. בין השחקנים הראשיים נכללים דייוויד בראדלי, המככב בתפקיד ויליאם הארטנל, בריאן קוקס שמגלם את סידני ניומן, ג'סיקה ריין שמופיעה בתפקיד וריטי למברט, מפיקת הסדרה הראשונה, וסשה ד'אוון בתפקיד במאי העלילה הראשונה (כולל הפרק הראשון אי-פעם של דוקטור הו), ואריס חוסיין.
ספיישלים מקדימים > (בערך) חמשת הדוקטורים, האיחוד

(בערך) חמשת הדוקטורים, האיחוד הוא ספיישל קומי בעורך של כחצי שעה שכתב פיטר דיוויסון (הדוקטור החמישי) ומספר על שחקנים שגילמו חלק מההתגלמויות של הדוקטור מהסדרה הקלאסית - דייויסון עצמו, בנוסף לקולין בייקר (הדוקטור השישי) וסילבסטר מקוי (הדוקטור השביעי) שרוצים להשתתף בספיישל ה-50 שנה ומקבלים סירוב מסטיבן מופאט. בספיישל משתתפים דייויסון, בייקר ומקוי, כולל כמעט כל שאר המשתתפים, בתפקיד עצמם. הספיישל נוצר על ידי דייויסון והופק על ידי בתו, ג'ורג'יה מופט.
אם לוקחים את "לילו של הדוקטור", "יומו של הדוקטור" ו"(בערך) חמשת הדוקטורים, האיחוד", אז כל הדוקטורים שעדיין בחיים (חוץ מכריסטופר אקלסטון) לקחו חלק בחגיגות ה-50 שנה לסדרה.
שיווק

הטריילר הראשון לספיישל הוקרן למשתתפים לקומיק קון 2013 שהתרחש בסן דייגו בחודש יולי, 2013. ההחלטה של ה-BBC לא לשחרר את הטריילר לאינטרנט למעריצים בכל רחבי העולם התקבלה במחלוקת. ב-26 ביולי 2013, ה-BBC הגיבה לביקורת בכך שאמרה שהטריילר נועד להיות אקסקלוסיבי למשתתפים בקומיק קון בלבד ושהתוכן לקהל הבריטי יגיע בתאריך מאוחר יותר. הטריילר בסוף הושק לשאר העולם באוקטובר 2013.
שידור

הספיישל שודר ב-BBC One וב-BBC אמריקה ב-23 בנובמבר 2013. הוא שודר גם בתלת־ממד, בטלוויזיה ובבתי הקולנוע שהקרינו אותו. הפרק גם שודר ב-94 מדינות אחרות בעולם בו-זמנית, שיא העולם בכמות המדינות המשתתפות בשידור בו-זמני של סדרת דרמה טלוויזיונית. בארץ הספיישל שודר בערוץ yes Action, של ספקת הטלוויזיה yes.
יחסי ונצואלה–רומניה

| יחסי ונצואלה–רומניה |
| --- | --- |
ונצואלה: רומניה


ונצואלה: רומניה
שטח (בקילומטר רבוע)
912,050: 238,391
אוכלוסייה
28,433,569: 18,988,203
תמ"ג (במיליוני דולרים)
482,359: 351,003
תמ"ג לנפש (בדולרים)
16,964: 18,485
משטר
רפובליקה פדרלית: רפובליקה

מימין: הגברת הראשונה של רומניה אלנה צ'אושסקו, נשיא רומניה ניקולאה צ'אושסקו, נשיא ונצואלה רפאל קלדרה והגברת הראשונה של ונצואלה אליסיה פייטרי בעת ביקורו של צ'אושסקו בוונצואלה, 1973
יחסי ונצואלה–רומניה הם היחסים הדיפלומטיים בין ונצואלה לרומניה.
סקירה כללית

רומניה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. רומניה התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח. בשנת 2019, במהלך המשבר הנשיאותי בוונצואלה, הכירה רומניה בחואן גואידו כנשיא ונצואלה.
נציגויות דיפלומטיות

רומניה מחזיקה בוונצואלה שגרירות בקראקס.
ונצואלה מחזיקה ברומניה שגרירות בבוקרשט.
סוקובאן

| --- | --- |

 כללי
 תאריך הוצאה:  1982
 סוגה:  משחק חשיבה ממוחשב
 פיתוח:  הירויוקי אימבייאשי
 ארץ מקור:  יפן 
 הפצה:  Thinking Rabbit
 דרישות תוכנה
 מצבי משחק:  יחיד
 דירוג:  לכל הגילאים
 פלטפורמות:  מחשב אישי
 www.sokoban.jp
 
גרסה מחודשת של המשחק
סוקובאן (באנגלית: Sokoban, ביפנית: 倉庫番) הוא משחק וידאו אשר נוצר במקור בשנת 1981 על ידי הירויוקי אימבייאשי והופץ לראשונה בשנת 1982 על ידי החברה היפנית Thinking Rabbit. לאורך השנים פותחו גרסאות רבות של המשחק עבור מערכות המחשב השונות.
המשחק שולב גם ב"Rocks'n'Diamonds" בו מספר השלבים גדל ל-700 לעומת 50 שלבים בגרסה המקורית.
תיאור המשחק

פירוש המילה סוקובאן ביפנית היא "מנהל מחסן". העיקרון בכל אחד משלבי המשחק הוא זהה - השחקן חייב לדחוף את כל האובייקטים במבוך (בדרך כלל ארגזים) ליעדים שונים במבוך תוך שימוש במספר מינימלי של תזוזות. השחקן יכול לנוע רק לארבעה כיוונים וישנו מספר אפשרויות מינימלי להזזת הארגזים. כמו כן, השחקן יכול לדחוף רק ארגז אחד בכל פעם ואיננו יכול למשוך אותם.
על בסיס רעיונות של סוקובן בשנת 1991 פורסם משחק "עולם הקופסה".
בשנת 1997 הוכח שדרגת הקושי של המשחק היא PSPACE[דרוש מקור]. חלק משלבי המשחק ניתנים לפתרון תוך שימוש באלגוריתם של סוכן תבוני
המשחקים בסדרה שפותחו על ידי חברת Thinking Rabbit

Sokoban - יצא לשווקים בשנת 1982 ומכיל 20 שלבים.
Sokoban 2 - יצא לשווקים בשנת 1984 ומכיל 50 שלבים.
Sokoban Perfect - יצא לשווקים בשנת 1989 ומכיל 306 שלבים.
Sokoban Revenge - יצא לשווקים בשנת 1991 ומכיל 306 שלבים.
הערות שוליים

↑  https://webdocs.cs.ualberta.ca/~jonathan/publications/ai_publications/soko.pdf
ערך זה הוא קצרמרבנושא משחקים. אתם מוזמנים לתרום לוויקיפדיה ו.
ינישוק (מחוז משנה)

ינישוק (בליטאית: Joniškio rajono savivaldybė, יונישקיס ‏האזנהקובץ:Joniskis.ogg‏Ⓘ‏) הוא אחד מ-60 מחוזות משנה של ליטא, הוא ממוקם במרכז-צפון המדינה, ובחלוקה המנהלית של ליטא הוא מחוז-משנה של מחוז שאולאי.
מחוז-משנה ינישוק משתרע על פני 1,152 קמ"ר, ואוכלוסייתו מנתה בשנת 2014, למעלה מ-24,000 תושבים. העיר ינישוק, היא העיר הגדולה ביותר במחוז-המשנה, ומשמשת כמרכז המנהלי שלו.
יחסי גאנה–סין

| יחסי גאנה–סין |
| --- | --- |
גאנה: הרפובליקה העממית של סין


גאנה: סין
שטח (בקילומטר רבוע)
238,533: 9,596,967.75
אוכלוסייה
34,586,839: 1,418,507,662
תמ"ג (במיליוני דולרים)
76,370: 17,794,782
תמ"ג לנפש (בדולרים)
2,208: 12,545
משטר
דמוקרטיה נשיאותית: רפובליקה עממית

יחסי גאנה–סין הם היחסים הנוכחיים וההיסטוריים בין הרפובליקה של גאנה לרפובליקה העממית של סין (PRC).
היסטוריה

היחסים בין שתי המדינות החלו בשנת 1960 כאשר המדינות כוננו לראשונה יחסים דיפלומטיים. מאז גאנה סיפקה תמיכה דיפלומטית משמעותית ל-PRC, כאשר סין גומלת עם תמיכה חומרית לפיתוח גאנה. בשנות ה-60 הנשיא נקרומה לחץ על השבתה של PRC לאו"ם. נקרומה תמך גם ב-PRC במהלך מלחמת הודו–סין ב-1962. הלבוש של נקרומה התחלף לחליפת מאו שסופקה על ידי סין. לאחר הפלת משטר נקרומה, משכה בייג'ינג כ-200 עובדי סיוע ועובדי שגרירות סיניים. לאחר ההפיכה, נקרומה שהה בבייג'ינג במשך ארבעה ימים וראש הממשלה ג'ואו אנלאי התייחס לנקרומה באדיבות. בתחילת שנות ה-90 סין בנתה את התיאטרון הלאומי של גאנה כפרס על תמיכתה הדיפלומטית של גאנה במהלך ההפגנות בכיכר טיין-אן-מן ב-1989. לאחר שקופור נבחר לנשיא גאנה בשנת 2001, העניקה סין לגאנה מענק של 2.4 מיליון דולר לשיפוץ התיאטרון.
ביקורים רשמיים

שתי המדינות נהנות מיחסים חזקים מאז 1960, עם ביקורים רשמיים רמי דרג בסין של הנשיא נקרומה וביקורים הדדיים בגאנה של ראש הממשלה ג'ואו אנלאי. בשנת 2002 ערך נשיא גאנה, ג'ון קופור, ביקור רשמי בסין, ובשנת 2003 ביקר נשיא סין חו ג'ינטאו בגאנה. ראש ממשלת סין, ון ג'יאבאו, ביקר בגאנה בשלב השני של סיבוב ההופעות שלו באפריקה ב-7 מדינות ב-2007.
בספטמבר 2010 נשיא גאנה ג'ון אטא מילס ביקר בסין בביקור רשמי. סין גמלה בביקור בנובמבר 2011 של סגן יו"ר הוועדה המתמדת של הקונגרס העממי הלאומי של סין ג'ואו טיינונג שביקר בגאנה ונפגש עם סגן הנשיא של גאנה, ג'ון דרמאני מהאמה.
כלכלה

מאז שנות ה-2000 היקף הסחר וההשקעות הסיני בגאנה גדל מאוד. מפרויקטים סיניים בסך 4.4 מיליון דולר שנרשמו על ידי מרכז קידום ההשקעות של גאנה בשנת 2000, התזרימים הרשומים בסין גדלו ל-1.6 מיליארד דולר ב-2014 בלבד. למרות שהמגזר היצרני החזיר לעצמו את ההובלה כשומר הגדול ביותר של השקעות סיניות ב-2014, מגזר הסחר הכללי קיבל זרימה קבועה של השקעות סיניות במיוחד מאז 2004 ולכן ההשפעה הסינית הורגשה יותר במגזר המסחר. עם זאת, עד שנת 2015, מגזרי הבנייה והבינוי של כלכלת גאנה היו המקבלים הגדולים ביותר של תזרימי השקעות סיניים ואחריהם ייצור וסחר כללי. מגזר הקישור שלא משך שום FDI סיני בשנים 2000 עד 2008 החל למשוך השקעות סיניות משנת 2009. גם מגזר השירותים הופיע כמקבל משמעותי של השקעות סיניות משנת 2006. למרות הזרמים הכלכליים הללו והתוצאות הפיזיות המוחשיות של חברות סיניות המודגשות בבניינים ובתשתיות, עבור רוב אזרחי גאנה הנוכחות הסינית מתבטאת במהגרים סינים בודדים שסחרו במרחבים שנשלטו עד כה על ידי סוחרים מגאנה.
אינדיקציה לחשיבות שמייחסת סין ליחסיה הכלכליים עם גאנה באזור מערב אפריקה הייתה ההחלטה לפתוח את המשרד הרביעי של הקרן לפיתוח סין-אפריקה באקרה. נפתח בנובמבר 2011 המשרד בגאנה מתמקד באזור מערב אפריקה עבור הקרן.
כלכלה > סיוע כלכלי

ביקורו של ראש הממשלה וון ג'יאבאו ב-2007 הביא לחתימה על שישה הסכמים והלוואה סינית בסך 66 מיליון דולר להרחבת ושדרוג רשת התקשורת של גאנה. בייג'ינג סיפקה הלוואת זיכיון בסך 30 מיליון דולר כדי לתמוך בשלב הראשון של פרויקט טלקומוניקציה לקישור בין כל עשר הבירות האזוריות ו-36 הערים בגאנה עם כבלים סיבים אופטיים.
פרויקטי סיוע סיניים אחרים כוללים:
הלוואת זיכיון בסך 6 מיליארד דולר מבנק יבוא היצוא של סין שבה משתמשת גאנה להרחבת רשת הרכבות שלה
סך של 43.5 מיליון דולר בסיוע לפיתוח לגאנה בין 1964 ל-1970, ומחיקת חובות של 25 מיליון דולר. לאחרונה העניק בנק היצוא והיבוא של סין (Exim Bank) הלוואה בסך 562 מיליון דולר לבניית הסכר ההידרו-אלקטרי בשווי 622 מיליון דולר.
הלוואה ללא ריבית בסך 28 מיליון דולר לסלילת הכביש אופנקור-נסוואם באורך 17 ק"מ הושלמה בשנת 2009.
הלוואה ללא ריבית בסך 99 מיליון דולר לבניית אתרי נחיתה לקהילות דייגים ופרויקט האורז Afife.
סין סיפקה תמיכה טכנית משמעותית לגאנה עם יותר מ-700 גנאים שהשתתפו בקורסי הכשרה במימון סיני בחינוך, מסחר, תקשורת, אנרגיה, ביקורת, חקלאות ודיג.
כלכלה > סחר סין–גאנה והשקעות זרות ישירות

סין היא כיום היצואנית השנייה בגודלה לגאנה. בשנת 2005 הגיע יבוא לגאנה מסין בשווי 433.74 מיליון דולר, כאשר גאנה ייצאה יצוא בשווי 0.1 דולר. זה משקף עלייה חדה בסחר הדו-כיווני בין שתי המדינות מ-93.13 מיליון דולר ב-2000 ל-433.74 מיליון דולר ב-2005. רוב ההשקעות הזרות הזרות של סין בגאנה מתמקדות בייצור, בנייה, תיירות, מסחר ושירותים עם סך השקעות בשווי 75.8 מיליון דולר ב-2008. מתוך 283 פרויקטים שאזרחים סינים וחברות ממשלתיות משקיעים ב-97 הם בייצור, 59 במסחר, 48 בתיירות, 44 בשירותים ו-15 בבנייה. ו-17 עד 2014, סך ההשקעות הסיניות בגאנה גדל ל-1.6 מיליארד דולר באותה שנה בלבד. בעוד שה-FDI הסיני בגאנה לתקופה של 2000 עד 2007 עמד על 199 מיליון דולר, ההשקעות המצטברות לתקופת 2008 עד 2015 היו 2.2 מיליארד דולר.
בנוסף לזרמי סחר והשקעות מאקרו, גאנה ראתה זרם הולך וגובר של מהגרים יזמים סיניים. במידה רבה בלתי תלויים בחברות SOE סיניות, הן נשארו במדינה לאחר שעבדו עבור חברות סיניות גדולות בגאנה או עברו מסין לגאנה רק כדי לסחור. כוח ההון של הסוחרים הסינים הסוחרים בגאנה הגיע לשיא בהשפעות משמעותיות על סוחרים וחללי מסחר בגאנה. למרות שהעניקו לצרכן הממוצע בגאנה מוצרים במחירים נמוכים, הם עקרו לא רק סוחרים מקומיים בגאנה אלא גם סחורות שהגיעו ממדינות אפריקה השכנות. אלו הגיעו לשיאם בחיכוכים בין איגוד הסוחרים של גאנה ומהגרים סינים מצד שני. לעיתים קרובות יוצר ניגוד לסוחרים הודים ולבנונים הסוחרים בגאנה, סוחרים בגאנה מתעבים את דפוסי המסחר חסרי ההבחנה של סוחרים סינים ואת הריכוז ההולך וגובר שלהם במרחבים שמתחרים בהם כשווקים.
אבטחה

באפריל 2007, יו"ר ה-CPPCC, ג'יה צ'ינגלין, העניק הלוואה של 30 מיליון דולר עבור פרויקט התקשורת הייעודי כדי לטפח קשרים צבאיים וביטחוניים הדוקים יותר בין שתי המדינות. זה כלל מענק של 7.5 מיליון דולר לבניית מתחם משרדים עבור משרד ההגנה של גאנה.
יניצה קוסטליץ'

יניצה קוסטליץ' (בקרואטית: Janica Kostelić; נולדה ב-5 בינואר 1982 בזגרב) היא גולשת אלפינית קרואטית, אלופה אולימפית בעלת 6 מדליות, מהן 4 זהב ואלופת עולם בעלת 5 מדליות זהב. היא הגולשת האלפינית הראשונה בהיסטוריה הן לגברים והן לנשים שזכתה ב-4 מדליות באולימפיאדה אחת והגולשת האלפינית האישה הראשונה בהיסטוריה שזכתה ב-3 מדליות זהב באולימפיאדה אחת (סולט לייק סיטי 2002).
קוסטליץ' זכתה ב-30 ניצחונות במסגרת גביע העולם ו-3 פעמים בגביע העולם הכללי (2001, 2003 ו-2006). היא זכתה לכבוד לשאת את דגל קרואטיה בטקס הפתיחה ב-3 אולימפיאדות חורף (נאגנו 1998, סולט לייק סיטי 2002 וטורינו 2006).
קוסטליץ' זכתה 8 פעמים בתואר ספורטאית השנה בקרואטיה (1997–2002, 2004–2005). בשנת 2006 זכתה בפרס הספורט העולמי של לוריוס לספורטאית השנה
אחיה הבכור, איוויצה קוסטליץ' אף הוא גולש אלפיני מצטיין, בעל 4 מדליות כסף אולימפיות, אלוף עולם ואלוף גביע העולמי הכללי (2011).
דירוג עונה בגביע העולם

| עונה | גיל | כללי | סלאלום | סלאלום ענק | סופר G | גלישה במורד | משולב |
| --- | --- | --- | --- | --- | --- | --- | --- |
| 1999 | 17 | 11 | 11 | 10 | 26 | 49 | 2 |
| 2000 | 18 | 22 | 10 | 28 | 28 | 39 | – |
| 2001 | 19 | 1 | 1 | 9 | 18 | 50 | 1 |
| 2002 | 20 | 14 | 11 | 25 | 19 | 41 | 4 |
| 2003 | 21 | 1 | 1 | 3 | 7 | 11 | 1 |
| 2004 | 22 | נפצעה | נפצעה | נפצעה | נפצעה | נפצעה | נפצעה |
| 2005 | 23 | 2 | 2 | 11 | 7 | 4 | 1 |
| 2006 | 24 | 1 | 1 | 3 | 5 | 4 | 1 |
| 2007 | 25 | נפצעה | נפצעה | נפצעה | נפצעה | נפצעה | נפצעה |
יניקה (רפואה)

מכשיר ואקום מרכזי ליניקה בבית חולים
מכשיר ואקום חשמלי נייד לאמבולנס
ברפואה, יניקה מתייחסת לתהליך של הוצאת עודפי נוזלים או פסולת מחלל גוף או ממשטח באמצעות מכשירים היוצרים לחץ שלילי או ואקום.
שימושים

השימוש הנפוץ במשאבה רפואית (אנ') הוא לניקוי דרכי הנשימה מעודפי רוק, דם, קיא או הפרשות אחרות לאפשר מעבר חופשי לחמצן. מערכת היניקה מונעת אספירציה אצל חולים, דבר שעלול להביא לדלקת ריאות. אצל חולים מונשמים יש לבצע רוטינה של שאיבת נוזלים אחת לכמה שעות, כדי לוודא שנתיב האוויר פתוח ולמניעת זיהום.
בחדר ניתוח נעשה שימוש במשאבה לסילוק דם מאזור הניתוח, וכן לניקוז דם שהצטבר בגולגולת לאחר דימום תוך-גולגולתי.
אצל רופאי שיניים נעשה שימוש קבוע במכשיר יניקה לסילוק עודפי רוק מאזור הטיפול.
ישנם מתקני יניקה ידניים וחשמליים (בחיבור לחשמל או מכשיר הפועל בכוח סוללה חשמלית). בבתי חולים ישנו מכשיר יניקה מרכזי, המחובר לחדרים באמצעות מערכת צינורות.
יניקה

ערך זה עוסק בכוח היוצר ואקום. אם התכוונתם לדרך הזנה ליונקים, ראו .
יניקה היא הכוח המופעל על מוצק, נוזל או גז, במטרה ליצור ואקום. במהלך פעולת היניקה נוצר תת-לחץ הגורם לוואקום. יניקת אוויר מחלל יוצרת תת-לחץ שעלול לגרום לנוזלים לחדור לחלל או להיווצרות אדהזיה.
כאשר הלחץ בחלק אחד של המערכת מופחת ביחס לחלק אחר, הנוזל באזור הלחץ הגבוה יותר יפעיל כוח יחסית לאזור הלחץ המופחת. הפחתת הלחץ עשויה להיות סטטית (אנ') או דינמית (כמו למשל בשואב אבק).
היניקה היא פעולה בסיסית בתהליך הנשימה של בעלי חיים, במהלך השאיפה, הסרעפת והשרירים סביב כלוב הצלעות גורמים לשינוי נפח הריאות (הסרעפת נעשית שטוחה ומרחיבה את שטח בית החזה, השרירים הבין צלעיים מתכווצים וגורמים לעליה של הצלעות. השרירים הבין צלעיים והסרעפת מושכים בתנועתם את קרום הפלואורה הראשון. קרום הפלואורה השני נמשך אחריו, ומושך איתו את הריאות. הריאות גדלות, ונפח בית החזה גדל) כאשר נפח בית החזה גדל הלחץ בתוכו קטן, וכך החמצן נשאף פנימה.
ראו גם

משאבה
משאבת ואקום
יניקה (רפואה)
כוסות רוח
יחסי זימבבואה–יוון

| יחסי זימבבואה–יוון |
| --- | --- |
זימבבואה: יוון


זימבבואה: יוון
שטח (בקילומטר רבוע)
390,757: 131,957
אוכלוסייה
16,713,567: 10,020,238
תמ"ג (במיליוני דולרים)
26,538: 238,206
תמ"ג לנפש (בדולרים)
1,588: 23,773
משטר
רפובליקה: דמוקרטיה פרלמנטרית

סגן שר החוץ היווני טרנס קוויק (מימין) נפגש עם סגן שר החקלאות של זימבבואה, הזימבבואי ממוצא יווני ונגליס חריטטוס, 2019
יחסי יוון–זימבבואה הם היחסים הבילטרליים בין הרפובליקה ההלנית לרפובליקת זימבבואה. ליוון יש שגרירות בהארארה, בירת זימבבואה. אין לזימבבואה שגרירות או קונסוליית כבוד ביוון בשל מצבה הכלכלי.
היסטוריה

הקהילה היוונית בזימבבואה הגיעה לשיא של כ-13,000-15,000 איש בשנת 1972. מאז היא הצטמצמה לכ-1,100 יוונים או אזרחים ממוצא יווני בשל חוסר היציבות בזימבבואה.
ישנם שלושה בתי ספר לשפה יוונית בבעלות הקהילה היוונית בהארארה, הראשון פועל מאז 1954. יש בית ספר תיכון יווני, בית ספר יסודי יווני וגן ילדים יווני בזימבבואה.
ב-1982 הסכימה יוון לספק סיוע כלכלי, תיירותי ומסחרי לזימבבואה.
החל משנת 2002 היחסים בין יוון וזימבבואה הושפעו מהסנקציות שהוטלו על זימבבואה על ידי האיחוד האירופי. הסנקציות כוללות איסור על "ויזה לפקידי ממשל, הקפאת נכסיהם באיחוד האירופי ואיסור על מכירת נשק". הביקורים הרשמיים האחרונים בין שרי יוון וזימבבואה התקיימו בשנת 1998.
הארכיבישופות הקדושה של זימבבואה ודרום אפריקה נמצאת בסמכות השיפוט של הפטריארכיה של אלכסנדריה. הפטריארך תיאודור השני מאלכסנדריה, הוצב בדצמבר 2004 כדי לשרת את הארכיבישופות הקדושה בזימבבואה. בשנת 2007 נפגש רוברט מוגאבה עם תיאודור השני.
בשנת 2008, שגריר יוון בזימבבואה, מיהאיל קוקאקיס, דיבר על שני פרויקטי סיוע חדשים לתושבי זימבבואה: תוכנית חלוקת מזון בשווי 70,000 דולר, ותרומת 75,000 דולר לבית החולים צ'יווהו בהארארה.
יחסי גאנה–הודו

| יחסי גאנה–הודו |
| --- | --- |
גאנה: הודו


גאנה: הודו
שטח (בקילומטר רבוע)
238,533: 3,287,263
אוכלוסייה
34,586,839: 1,454,183,987
תמ"ג (במיליוני דולרים)
76,370: 3,549,919
תמ"ג לנפש (בדולרים)
2,208: 2,441
משטר
דמוקרטיה נשיאותית: רפובליקה סוציאליסטית פדרלית

ראש ממשלת הודו נרנדרה מודי (מימין) נפגש עם נשיא גאנה ג'ון דרמאני מהאמה בניו דלהי, 2015
יחסי גאנה–הודו הם היחסים הדיפלומטיים הדו-צדדיים בין הודו לגאנה. שתי המדינות חברות בחבר העמים הבריטי.
היסטוריה

בשנת 1817, תומאס בוודיץ' הוביל משלחת בריטית לקומאסי במטרה לשפר את היחסים בין האימפריה האשנטית לממלכה המאוחדת. נסיך אשנטי היה סקפטי למניעים הבריטיים באשנטי, וציין את הנוכחות הבריטית בהודו. לדברי ההיסטוריון אדג'רטון, "למחרת, נסיך אשנטי שאל את בוודיץ' מדוע, אם בריטניה הייתה כל כך חסרת אנוכיות, היא התנהגה כל כך שונה בהודו".
הודו פתחה קונסוליה באקרה ב-1953 וכוננה יחסים דיפלומטיים מלאים עם גאנה מיד לאחר עצמאותה ב-1957. הנציבות העליונה ההודית באקרה מוסמכת במקביל גם לבורקינה פאסו, טוגו וסיירה לאון. גאנה הקימה את הנציבות העליונה שלה בניו דלהי לאחר עצמאותה. הנשיא הראשון של גאנה, קוואמה נקרומה, וראש הממשלה הראשון של הודו, ג'ווהרלל נהרו, חלקו קשר ידידות אישי חזק. הנשיאים נקרומה, הילה לימן, ג'רי ג'ון רולינגס וג'ון קופור ביקרו בהודו בזמן שראש הממשלה פ.ו.נרסימהה ראו ביקר בגאנה ב-1995. הודו וגאנה הן חברות מייסדות של ארגון המדינות הבלתי-מזדהות, יוזמת צוות-9 של ממשלת הודו והן חברות בחבר העמים הבריטי.
הודים ותרבות הודית בגאנה

כיום חיים בגאנה כ-10,000 הודים גאנים ואנשים ממוצא הודי, וחלקם נמצאים שם למעלה מ-70 שנה. גאנה היא ביתם של אוכלוסיית הינדים ילידים הולכת וגדלה המונה היום 13,000 משפחות. ההינדואיזם הגיע לגאנה לראשונה רק בסוף שנות ה-40 עם הסוחרים הסינדיים שהיגרו אליה בעקבות חלוקת הודו. הוא צמח בגאנה ובטוגו השכנה מאז אמצע שנות ה-70 כאשר הוקם מנזר הינדי אפריקאי באקרה.